Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 242/12/2202	Galanta, 27.6.2012
EEČ : 2-17-150-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dieťaťa XXXXX, nar. 26. 06. 1995, ktorému v zmysle Zákona o rodine vyplýva povinnosť vyživovať svoje dieťa a k tomu bol zaviazaný tiež rozsudkom Okresného súdu v Galante pod č. k. XXXXX zo dňa 07. 06. 2005 prispievať na výživné počnúc dňom 01. 09. 2004 sumou 39,83 Eur (1.200,- Sk) mesačne vždy do 15-teho dňa toho ktorého mesiaca vopred k rukám matky dieťaťa, rozsudkom Okresného súdu Galanta č. k. XXXXX zo dňa 06. 07. 2011 bol zaviazaný prispievať mesačne sumou vo výške 110,- Eur na výživné dieťaťa, ktorú vyživovaciu povinnosť si riadne neplní za obdobie od januára 2010 do mája 2012, čím mu za uvedené obdobie vznikol dlh na zameškanom výživnom vo výške          646,77 Eur, 

lebo zanikla trestnosť činu
Odôvodnenie:
Poverený príslušník Obvodného oddelenia PZ XXXXX uznesením sp. zn. XXXXX zo dňa 31. 03. 2012 podľa 199 odsek 1 Trestného poriadku začal trestné stíhania a súčasne podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona uvedený vo výrokovej časti tohto uznesenia.
Obvinený XXXXX vo svojej výpovedi dňa 20. 04. 2012 spáchanie skutku priznal a oľutoval, pričom uviedol, že si svoj dlh na výživnom na dcéru Dianu v najbližšom čase uhradí.  

Skutkový stav je tiež preukázaný výpoveďou matky dieťaťa XXXXX zo dňa 17. 04. 2012, ako listinnými dôkazmi, a to: trestným oznámením, rozsudkami  Okresného súdu Galanta č. k. XXXXX a č. k. XXXXX upovedomením o začatí exekúcie, rodným listom, potvrdením o návšteve školy, vyhláseniami                   a poštovými poukážkami, poštovou poukážkou podacie číslo 425 zo dňa 18. 06. 2012 o poukázaní sumy 646,77 Eur XXXXX, vyhlásením XXXXX o úhrade výživného v sume 110,- Eur dňa 11. 06. 2012, správami úradu práce, sociálnych vecí a rodiny a posudkami na obvineného.
  
Podľa ustanovenia § 86 písmeno a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.		

Pretože trestnosť činu s poukazom na ustanovenie § 86 písmeno a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka